Universis presentes litteras inspecturis Odo de Barris, miles, salutem in Domino. Notum facio universis quod dedi pro salute anime mee et parentum meorum in elemosinam ecclesie Pruliacensi et fratribus ibidem Deo servientibus totas pasturas in omnibus terris meis libere et quiete in perpetuum ad ipsorum animalia quecumque nutrienda, exceptis nemoribus recenter recisis, que, ut recrescere possint, a pasturis debent separari. Et hoc laudaverunt domina Heloys, uxor mea, et Petrus, filius meus. Quod ut ratum et stabile perseveret in posterum, presentem cartam inde fieri et sigilli mei impressione feci communiri. Actum anno gratie millesimo ducentesimo vigesimo, mense maio.